|  |  |
| --- | --- |
| |  | | --- | | Τμήμα Τεχνολόγων Γεωπόνων | |
| |  |  |  |  |  |  |  |  | | --- | --- | --- | --- | --- | --- | --- | --- | |  | |  |  | | --- | --- | | **ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ (Π.Μ.Σ.) με τίτλο: «ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΡΩΜΑΤΙΚΩΝ ΚΑΙ ΦΑΡΜΑΚΕΥΤΙΚΩΝ ΦΥΤΩΝ»** | | | |  | | --- | |  | |  | | | |  | Το Τμήμα Τεχνολόγων Γεωπόνων της Σχολής Τεχνολογίας Γεωπονίας και Τεχνολογίας Τροφίμων και Διατροφής του ΤΕΙ Θεσσαλίας, και ειδικότερα το Εργαστήριο Αρωματικών και Φαρμακευτικών Φυτών, λειτουργεί το ακαδημαϊκό έτος 2018-2019 (εισαγωγή τον Οκτώβριο του 2018) Πρόγραμμα Μεταπτυχιακών Σπουδών (Π.Μ.Σ.) εξειδίκευσης στο γνωστικό αντικείμενο  [**«ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΑΡΩΜΑΤΙΚΩΝ ΚΑΙ ΦΑΡΜΑΚΕΥΤΙΚΩΝ ΦΥΤΩΝ»,**](http://msc.farmarom.teilar.gr/)  σύμφωνα με τις ισχύουσες διατάξεις:  α) του Ν. 3685/2008,  (β) του Ν. 4009/2011,  (γ) του Ν. 3374/2005  (δ) του Ν.4301/2014 (άρθρο 34), όπως τροποποιήθηκαν και ισχύουν μέχρι σήμερα.  ε) του Ν. 4485/17 (Α ́114) (άρθρο 32) και την  στ)Υ.Α. Αριθμ . 131758/Ζ1 ΦΕΚ 3387/10.08.18  Το ΠΜΣ έχει εγκριθεί με το ΦΕΚ Β’ 525/22-02-2017   Στο Π.Μ.Σ. γίνονται δεκτοί μετά από επιλογή απόφοιτοι Τμημάτων Τεχνολόγων Γεωπόνων, απόφοιτοι Τμημάτων Φυτικής Παραγωγής, Ζωικής Παραγωγής και Μηχανικής Βιοσυστημάτων, διπλωματούχοι Γεωπονικών Σχολών Πανεπιστημίων, Χημικοί, Φαρμακοποιοί, Βιολόγοι, Βιοχημικοί και απόφοιτοι άλλων Τμημάτων Τ.Ε.Ι. και Πανεπιστημίων συναφούς γνωστικού αντικειμένου, απόφοιτοι ομοταγών αναγνωρισμένων εκπαιδευτικών ιδρυμάτων της αλλοδαπής συναφών γνωστικών αντικειμένων, καθώς και πτυχιούχοι άλλων επιστημονικών πεδίων και ειδικοτήτων που κατά περίπτωση κρίνονται συναφείς από την αρμόδια επιτροπή Επιλογής Μεταπτυχιακών φοιτητών.  Ο αριθμός εισακτέων ορίζεται σε είκοσι (20).  Καθ’ υπέρβαση του προβλεπόμενου αριθμού εισακτέων θα γίνονται δεκτοί στο ΠΜΣ, ανεξάρτητα από τα προβλεπόμενα κριτήρια, έως τρεις υπότροφοι που πέτυχαν σε σχετικό διαγωνισμό μεταπτυχιακών σπουδών εσωτερικού για το γνωστικό αντικείμενο του Προγράμματος Μεταπτυχιακών Σπουδών.   Στα κριτήρια αξιολόγησης και εισαγωγής σύμφωνα με τον Κανονισμό του ΤΕΙ , άρθρο 5, περιλαμβάνονται τα εξής:  • O γενικός βαθμός πτυχίου (15%) • η άριστη ή πολύ καλή γνώση της ξένης γλώσσας (10%)  • η βαθμολογία στα προπτυχιακά μαθήματα που είναι σχετικά με τα μαθήματα του Π.Μ.Σ. (15%)  • επίδοση στην πτυχιακή εργασία, όπου αυτή προβλέπεται στο προπτυχιακό επίπεδο(15%)  • ερευνητική δραστηριότητα του υποψηφίου (10%)  • Συνέντευξη (35%).   Η χρονική διάρκεια για την απονομή του Μεταπτυχιακού Διπλώματος Ειδίκευσης (Μ.Δ.Ε.) ορίζεται σε **τέσσερα (4) ακαδημαϊκά εξάμηνα σπουδών**.  Στο τέταρτο εξάμηνο σπουδών διεκπεραιώνεται η μεταπτυχιακή διατριβή, η οποία θα αρχίζει από το δεύτερο εξάμηνο, ώστε να δίδεται ο χρόνος ολοκλήρωσης των πειραμάτων αγρού.  **Πρόγραμμα μαθημάτων**  Κατά τη διάρκεια των σπουδών οι μεταπτυχιακοί φοιτητές υποχρεούνται σε παρακολούθηση μεταπτυχιακών μαθημάτων, συμμετοχή στο σύνολο των εκπαιδευτικών και ερευνητικών δραστηριοτήτων και εκπόνηση μεταπτυχιακής διατριβής.  Κάθε μάθημα του Π.Μ.Σ. αντιστοιχεί σε έξι (6) πιστωτικές μονάδες ECTS.  Κάθε φοιτητής υποχρεούται να παρακολουθήσει συνολικά δέκα (15) μαθήματα.  Στο Π.Μ.Σ. εντάσσονται και η παρακολούθηση σεμιναρίων και η συμμετοχή σε εκπαιδευτές εκδρομές.  Η μεταπτυχιακή διπλωματική εργασία αντιστοιχεί σε τριάντα (30) πιστωτικές μονάδες ECTS.   Για την απόκτηση του Μ.Δ.Ε. απαιτούνται συνολικά εκατόν είκοσι (120) πιστωτικές μονάδες οι οποίες ισομερώς κατανέμονται στα τέσσερα εξάμηνα σπουδών.   Το πρόγραμμα των μαθημάτων διαμορφώνεται ως εξής:   **Α΄ΕΞΑΜΗΝΟ**  1 Καλλιέργεια Αρωματικών και Φαρμακευτικών Φυτών  2 Αξιολόγηση – Διαχείριση Εδαφών και Σχεδιασμός Εγκατάστασης Αρωματικών και Φαρμακευτικών Φυτών  3 Παραγωγή Πολλαπλασιαστικού Υλικού, Βελτίωση και Ταυτοποίηση Αρωματικών και Φαρμακευτικών Φυτών  4 Συγκομιδή και Μετασυλλεκτική Τεχνολογία 5 Βιοστατιστική- Γεωργικός Πειραματισμός  **Β΄ΕΞΑΜΗΝΟ**  1 Διαχείριση Φαρμακευτικών και Δηλητηριωδών Φυτών της Ελληνικής Χλωρίδας  2.Χημεία Οργανικών Ενώσεων στα Αρωματικά και Φαρμακευτικά Φυτά  3 Παραγωγή Αιθέριων Ελαίων  4 Ποιοτικός Έλεγχος Δρογών και Αιθέριων Ελαίων  5 Χρήση Αρωματικών και Φαρμακευτικών Φυτών στη Ζωοτεχνία  **Γ΄ ΕΞΑΜΗΝΟ**  1 Καλλυντικά – Παραφαρμακευτικά Σκευάσματα  2 Εφαρμογές των Αρωματικών και Φαρμακευτικών Φυτών και Αιθέριων Ελαίων ως Βιολειτουργικά Συστατικά στα Τρόφιμα  3.Εφαρμογές Αιθέριων Ελαίων στη Φυτοπροστασία  4. Μάρκετιγκ- , Οργάνωση και Διαχείριση Μονάδας Επεξεργασίας Αρωματικών και Φαρμακευτικών Φυτών  5.Σεμινάρια  **Δ΄ ΕΞΑΜΗΝΟ**  1 Μεταπτυχιακή Διατριβή   Στη διδασκαλία των μεταπτυχιακών μαθημάτων θα συμμετάσχουν:   • μέλη ΕΠ του Τμήματος Τεχνολόγων Γεωπόνων του ΤΕΙ Θεσσαλίας σε ποσοστό 75% • μέλη ΕΠ του Τμήματος Τεχνολογίας Τροφίμων του ΤΕΙ Θεσσαλίας  • μέλη ΕΠ του Τμήματος Διοίκησης Επιχειρήσεων του ΤΕΙ Θεσσαλίας  • μέλη ΔΕΠ του Αριστοτελείου Πανεπιστημίου Θεσσαλονίκης (Τμήμα Φαρμακευτικής) και του Πανεπιστημίου Θεσσαλίας (Τμήμα Γεωπονίας) • ερευνητές (ΕΛΓΟ ΔΗΜΗΤΡΑ) με δραστηριότητα στο αντικείμενο των Αρωματικών και Φαρμακευτικών Φυτών σύμφωνα με τις διατάξεις του άρθρου 5 του Ν. 3685/2008 (ΦΕΚ 148 Α΄).   Για τη λειτουργία του Π.Μ.Σ. θα χρησιμοποιηθούν οι χώροι διδασκαλίας και έρευνας, τα εργαστήρια και ο εξοπλισμός του Τμήματος Τεχνολόγων Γεωπόνων του ΤΕΙ Θεσσαλίας.  Τα Εργαστήρια του Τμήματος καθώς και οι βιβλιοθήκες του Ιδρύματος υποστηρίζουν με τον εξοπλισμό τους το ΠΜΣ.  Ειδικότερα στο Τμήμα υπάρχουν:  • πειραματικές εκτάσεις με καλλιέργειες ΑΦΦ  • αποστακτικό συγκρότημα τύπου Clevenker για παραγωγή αιθερίων ελαίων • βιομηχανική συσκευή απόσταξης χωρητικότητας 100 λίτρων  • μηχανή συσκευασίας δρόγης  • αέριος χρωματογράφος Agilentσυνδεδεμένος με φασματογράφο μάζας  • σύγχρονες θερμοκηπιακές εγκαταστάσεις του Τμήματος  • εργαστήρια Εντομολογίας-Φυτοπαθολογίας • Εργαστήρια ζωοτεχνίας-γαλακτοκομίας   Τα δίδακτρα ανέρχονται στις **4.000€**.   Η αποπληρωμή των διδάκτρων γίνεται τμηματικά σε 4 (τέσσερεις) δόσεις ως εξής:   το τέλος εγγραφής ανέρχεται στο 30% του τελικού ποσού και καταβάλλεται με την εγγραφή.  Το δεύτερο και τρίτο εξάμηνο καταβάλλονται από δύο ισόποσες δόσεις, κάθε μία εκ των οποίων ανέρχεται στο ποσοστό 30% του τελικού ποσού.  Το τέταρτο εξάμηνο εξοφλείται το υπόλοιπο 10% με τη δήλωση του θέματος της μεταπτυχιακής διατριβής.   Για περισσότερες πληροφορίες μπορείτε να απευθυνθείτε στη Γραμματεία του Τμήματος Τεχνολόγων Γεωπόνων του ΤΕΙ Θεσσαλίας στο **τηλ.6977593597** ή στα τηλ. **2410 684 425, 2410 684 433**.  Περισσότερες πληροφορίες στο site του προγράμματος: <http://msc.farmarom.teilar.gr/> |  | |  | |  | |